Arėjas

Arėjas ( – „vyras“, „patinas“, „kova“) graikų mitologijoje – karo dievas. Jis yra Dzeuso ir Heros sūnus. Pasak kai kurių legendų – Afroditės vyras. Jo atitikmuo romėnų mitologijoje – Marsas.

Kultas 
Arėjas buvo garbinamas daugiausia Trakijoje. Nors poezijoje ir mituose Arėjas dažnai minimas ir yra svarbus, jo kultas buvo menkai išplėtotas. Netgi tada, kai jis buvo labai gerbiamas dėl to, kad buvo įtrauktas į kitų dievų tarpą, jis neturėjo savo šventyklos, o dalinosi Tėbų šventykla su Afrodite.

Arėjas Enialijus buvo kartais naudojamas kaip Arėjo epitetas. Įdomiausia, kad Mikėnuose lentelėse minimas dievas Enialijas, o Arėjas yra tik dažnai pasitaikantis daiktavardis, reiškiantis „karą“. Ilgainiui Enialijas buvo pažemintas iki didvyrio statuso (minimas Iliadoje), o Arėjas paaukštintas iki dievo. Enialijas išliko tik kaip kulto tradicijos vardas keliuose aspektuose, daugiausia pastebimas vyriškumo priesaikos ceremonijoje Atėnuose.

Mitai 
 Otas ir Efialas, du broliai milžinai, įkišo Arėją į urną. Hermis gelbėdamas Arėją pasivertė elniu ir privertė brolius mesti ietis į vienas kitą.

 Arėjas davė Hipolitei juostą, kurią pasiėmė Heraklis.

 Vieną naktį Arėjas, būdamas lovoje su Afrodite, liepęs jaunuoliui Alektrionui saugoti duris. Jis užmigo ir Helijas, saulė, įėjo į kambarį. Alektrioną Arėjas pavertė gaidžiu, kuris niekada nepamiršta paskelbti, kad saulė atėjo.

 Trojos karo metu, Diomedas kovėsi su Hektoru ir pamatė Arėją kaunantis trojėnų pusėje. Diomedas liepęs savo kariams lėtai atsitraukti. Hera, Arėjo motina, pamatė, kad Arėjas įsikišo į kovą ir paprašė Dzeuso, Arėjo tėvo, leidimo išvyti Arėją iš mūšio lauko. Hera paragino Diomedą pulti Arėją ir jis metė ietį į dievą. Atėnė pakreipė ietį, kad ši pataikytų į Arėjo kūną. Arėjas suriaumojo  iš skausmo ir pasitraukė į Olimpo kalną, taip priversdamas trojėnus atsitraukti.

Vaikai 

Su Aerope:
 Aeropas (Aeropos) 
Su Aglaura:
 Alkipė;
Su Altaja:
 Melagras
Su Afrodite:
 Anteras, netrokštamos meilės, meilės paniekinimo personifikacija;
 Deimas, siaubo kėlimo personifikacija;
 Erotas, meilės ir geismo dievas;
 Harmonija, harmonijos ir santarvės deivė ;
 Himeras, geismo, aistros personifikacija;
 Himenajus, santuokos dievas;
 Fobas, baimės ir siaubo dievas;
 Priapas, vaisingumo dievas;
Su Astioche (Astioke)
 Askalafas, Orchomeno karalius;
 Jalmenas;
Su Astere:
 Diomedas;
Su Atalanta:
 Partenopajas;
Su Demonike:
 Testijus;
 Evenas;
 Molas;
 Pilas;
Su Dotide:
 Flegijas;
Su Enio:
 Enialijas;
Su Eritėja:
 Euritionas, Geriono karvių sargas;
Su Filonome:
 Likastas ir Parhasijas;
Su Harmonija (nimfa):
 Amazonės;
Su Harpina:
 Oenemajas ;
Su Kirene:
 Diomedas iš Trakijos, milžinas Trakijos karalius, laikęs 4 mėsėdžius arklius;
Su Krise (Chrise):
 Flegijas;
Su Rėja Silvija:
 Remas, Romos įkūrėjas;
 Romulas, Romos įkūrėjas;
Su Pirene:
 Kiknas;
Su Pelopija:
 Kiknas;
Su Protogenėja:
 Oksilas ;
Su Otrera:
 Hipolitė, amazonių karalienė;
 Pantesilėja, amazonių karalienė;
 Antiopė;
 Melanipė;
Su Steropė:
 Oenomajas, Pisos karalius.
 Evenas
Su Tereine
 Trasa;
Su Tritėja:
 Melanipas;
Su nežinoma motina:
 Alkonas;
 Antiopė, ją pagrobė Tesėjas;
 Bistonas, įkūrė Bistonijos miestą;
 Drijas;
 Enio, siaubo personifikacija;
 Likaonas;
 Likas
 Nisas;
 Portėjas
 Terėjus;
Be motinos:
 Ismenijų drakonas.

Literatūra 

Graikų dievai
Karo dievybės